16 Dr. Fischer Herminius, Bezsüla Samu, Szomor József. 



kádatlanul itt maradtak és még novemberben is mutatkoztak 

 egyes példányok. Az idén különben különösen sok Colias Edusa 

 is volt Kassán, még több Zárán. Rendkívül sok Cheiutatobia bru- 

 mata, Hibernia defoliaria, H. aurantiaria és Anisopteryx aceraria 

 is jelentkezett az idén, nov. 20-án csak úgy hemzsegtek a kassai er- 

 dőben, az igaz, többnyire már kopott állapotban. Tapasztalatom szerint 

 bizonyos évek különösen kedvezők egyes fajokra nézve, másokra 

 meg annál kedvezőtlenebbek. így p. o. az előbbi években nagy 

 számban volt látható Neptis aceris, Papilio Podalirius és Lime- 

 nitis popiüi, az idén pedig alig akadt belőlük, annak daczára, 

 hogy minden nap künn járok. Ezeknél fogva meggyőződésem az, 

 hogy a tömegesebb fellépésnek ritkán vándorlás az oka, hanem 

 inkább az illető lepkéknek kedvező klimatikus viszonyok, a táp- 

 láló növények előfordulása stb., a mi fejlődésüknek egyes evek- 

 ben különösen kedvez. 



Dr. Fischer Herminius. 

 X. 



Nagy elfoglaltságom mellett bár nem figyeltem meg alaposan 

 a bogáncspille ez idei vándorlását:, de azt állíthatom, hogy július 

 hó végén több ezerre menőt láttam itt Kassán, mind a bankói er- 

 dőben, mind a városban az utczákon röpülni, a melyek keletről 



nyugat felé vonultak. 



Bezsüla Samu. 



XI. 



Érdekkel olvastam a R. L. hasábjain a bogáncspille vándor- 

 lásáról szóló közleményeket, annál is inkább, mert Kún-Félegy- 

 házán a városi parkban, hol a térség épen a legnagyobb, július vége 

 felé magam is észleltem a lepkék vándorlását, habár csak kisebb 

 mértékben, úgy, hogy talán másnak fel sem tűnhetett, de én, mint 

 lepkegyűjtő, ki minden lepke után kíváncsisággal nézegetek, érdek- 

 kel voltam iránta s épen hazajövet a tennis-pályáróL úgy d. e. 

 9 — 10 órakor, láttam, a mint rövid egymásutánban törnek elő a 

 bogáncspillék s röpülnek el fölöttem. Egynehányat kalapommal 

 zavartam meg szálltában, de azután békén hagytam őket. Rövid 

 pár perczig tartott tehát vizsgálódásom és most bánom, hogy hu- 

 zamosabb időt nem szenteltem neki. Mindazonáltal elég jól emlék- 

 szem arra, hogy Majsa irányában, délnyugat felé haladtak, hacfak 

 az arra felé amúgy is nagyon sok épület, tanyák, meg nem vál- 

 toztatták útjuk irányát. 



Szomor József. 



